section_heading: Razvoj serije
paragraph_text: Za prvu sezonu televizijska mreža AMC naručila je devet epizoda (uključujući i pilot), ali je štrajk scenarista 2007./08. ograničio produkciju na sedam nastavaka. U prvotnim verzijama scenarija, mjesto radnje serije bilo je Riverside (država Kalifornija), ali na prijedlog kompanije Sony sve je premješteno u Albuquerque (država Novi Meksiko) zbog financijske uštede. Kada je Gilligan shvatio da promjena mjesta radnje znači da će u kadrovima usmjerenima prema istoku "morati konstantno izbjegavati gorje Sandiju" kompletna produkcija i radnja serije premješteni su na tu lokaciju.